1. Bagaimana mewujudkan keseimbangan JERI dalam kehidupan seorang pelajar?

Keseimbangan JERI merupakan antara aspek yang amat penting dalam hidup setiap insan dalam meningkatkan potensi diri. Pelajar juga tidak asing dalam hal ini kerana seorang pelajar juga memerlukan keseimbangan JERI dalam kehidupannya.

Antara cara mewujudkan keseimbangan JERI dalam kehidupan seorang pelajar dari segi jasmani ialah dengan cara mengambil berat akan kesihatan fizikalnya. Selain itu, pelajar digalakkan bersukan dan bergiat secara aktif di sekolah. Pelajar juga boleh memanfaatkan tenaga diusia mudanya untuk membantu program-program sukarelawan dalam masa yan sama dapat berinteraksi dengan komuniti.

Kedua, aspek yang harus diambil berat bagi seorang pelajar bagi mewujudkan keseimbangan JERI dalam kehidupannya ialah dari segi emosi iaitu dengan cara menganjurkan program-program yang bertujuan membantu pelajar yang mempunyai tekanan belajar atau masalah yang mengganggu emosi. Kaunselor juga harus memerhatikan keadaan mental setiap pelajar agar masalah yang dihadapi tidak melarat dan menjadi lebih teruk.

Ketiga, bagi mewujudkan keseimbangan JERI dalam kehidupan seorang pelajar, pengukuhan aspek rohani juga memainkan peranan yang amat penting. Cara yang boleh dilakukan ialah dengan memastikan ilmu keagamaan dapat disalurkan kepada pelajar. Aspek rohani ini akan terbentuk dangan sendirinya dengan adanya ilmu dan pendedahan awal lebih-lebih lagi diperingkat muda yang sedang mecari identiti. Proram keagamaan juga boleh diserapkan secara berperingkat untuk membiasakan pelajar mengamalkan amalan ritual yang merupakan keperluan utama roh.

Terakhir sekali, keseimbangan JERI dalam kehidupan seorang pelajar dapat diwujudkan dengan cara mementingkan aspek intelektual. Seorang pelajar sememangnya bertanggungjawab untuk mengasah pemikiran dan mempelajari ilmu dengan meluas. Oleh itu, dengan menuruti arahan guru serta memberi perhatian sepenuhnya semasa sesi pembelajaran adalah keperluan minima bagi seorang pelajar dan digalakkan juga untuk bertindak secara proaktif demi memperoleh ilmu.

Akhir kata, jika kesemua perkara tersebut dapat dilaksanakan dan dipraktikan dengan sempurna, seharusnya dapat mewujudkan keseimbangan JERI dalam kehidupan seorang pelajar.

2. Bincangkan pemahaman anda tentang asal-usul kejadian manusia dari

perspektif pelbagai agama.

Fahaman saya terhadap asal-usul kejadian manusia dari perspekstif yang berbeza ialah pendapat daripada ahli falsafah terbahagi kepada dua iaitu barat dan timur.

Ahli falsafah barat menggunakan kaedah akal serta pancaindera untuk dirujuk bagi membuat konklusi asal-usul manusia. Ahli falsafah barat Plato mengakui wujudnya kepelbagaian alam dunia tetapi menganggap realiti sebenar merupakan alam idea. Menurut Atristotle pula, alam nyata merupakan reality yang sebenarnya dan pandangan ini berlawanan dengan pandangan Plato.

Akan tetapi, terdapat juga ahli falsafah barat yang berpendapat bahawa alam ini hanyalah dunia semata-mata tanpa wujudnya alam lain seperti La Mettrie. Beliau berkata manusia hanyalah bahan yang bergerak hanya bergantung kepada apa yang dirasai benar difikiran hampir sama seperti naluri binatang.Karl Marx pula berkata bahawa manusia hanyalah sebuah komuniti dan setiap tindakan berpandukan ekonomi semasa.

Manakala, ahli falsafah timur merujuk kepada ilmu yang telah diberikan oleh agama dan dikaitkan dengan apa yang boleh difikirkan dengan akal yang terbatas. Dari perspektif Islam, manusia pada asal kejadiannya terdiri daripada dua unsur utama; jasad dan roh. Kedua-dua unsur ini mempunyai keunikan dan keistimewaan yang tersendiri yang akhirnya akan membentuk personaliti seseorang manusia itu sendiri. Di samping dua unsur ini, manusia juga dibekalkan oleh Allah S.W.T. dengan beberapa elemen lain seperti hati, akal, dan nafsu.